
DOGAĐAJI DANA, sreda 21.10.2026
Pokrajinska vlada obezbedila je više od 37 miliona dinara za rekonstrukciju krova Osnovne škole „Stevan Sremac“ u Senti.
RT Vojvodina 1 – Dobro jutro Vojvodino, RT Vojvodina 1 – Razglednice
U jutarnjem pregledu štampe RTV-a izdvojena je vest o dodeli Ordena Svete Majke Anastasije Maji Gojković.
RT Vojvodina 1 – Dobro jutro Vojvodino, Novosadska TV – Novosadsko jutro, TV Kikinda – Vesti, Kikinda
Uz finansijsku podršku Ministarstva kulture, Pokrajinske vlade i opštine Ruma otvorena je spomen-kuća Mileve Marić Ajnštajn.
RTS1 – Ovo je Srbija
Pokrajinski sekretarijat za poljoprivredu, šumarstvo i vodoprivredu opredelio je 98 miliona dinara za nabavku mehanizacije i opreme za 96 korisnika.
TV Kikinda – Vesti, Kikinda
	RT Vojvodina 1 – Obnova krova škole Stevan Sremac u Senti

	Emisija: Dobro jutro Vojvodino

	Vreme emitovanja emisije: 07:00-10:00

	Trajanje priloga: 06:19

	Autor: Redakcija


U Osnovnoj školi „Stevan Sremac“ u Senti počela je rekonstrukcija krova, vredna više od 37 miliona dinara, koju finansira Pokrajinska vlada. Direktorka Branislava Ilin izjavila je da radovi obuhvataju krov glavne zgrade i ulazni trakt, uz novu gromobransku instalaciju. Posle pripreme tavana i postavljanja hidroizolacije predviđena je zamena krovne konstrukcije, a rok za izvođenje radova je mesec dana.
Prethodno su obezbeđena sredstva za obnovu krova fiskulturne sale, dok je lokalna samouprava podržala radove na krovu svlačionica. Pripremljen je i projekat kompletne rekonstrukcije škole, koji obuhvata učionice, fasadu, prozore, ogradu i uređenje dvorišta. Školu pohađa 438 učenika, a od 1. septembra nastava se organizuje u jednoj, prepodnevnoj smeni.
	O ovoj temi izveštavali su još:

	RT Vojvodina 1 – Razglednice

	RT Vojvodina 1 – Dobro jutro Vojvodino


	RT Vojvodina 1 – Naslovi u štampi

	Emisija: Dobro jutro Vojvodino

	Vreme emitovanja emisije: 07:00-10:00

	Trajanje priloga: 06:17

	Autor: Redakcija


U pregledu dnevne štampe u emisiji „Dobro jutro Vojvodino“ izdvojen je naslov Novosadskog dnevnika o priznanjima Fondacije Dajana Paunović. Navedeno je da je Maji Gojković uručen Orden Svete Majke Anastasije.
	O ovoj temi izveštavali su još:

	Novosadska TV – Novosadsko jutro

	TV Kikinda – Vesti, Kikinda


	RTS1 – Spomen kuća

	Emisija: Ovo je Srbija

	Vreme emitovanja emisije: 15:00-16:59

	Trajanje priloga: 02:53

	Autor: Redakcija


Ruma je obogatila kulturno-turističku ponudu spomen-kućom Mileve Marić Ajnštajn, otvorenom uz finansijsku podršku Ministarstva kulture, Pokrajinske vlade i opštine. Postavka u porodičnoj kući u Železničkoj ulici, u kojoj je porodica Marić živela 15 godina, kroz savremenu tehnologiju predstavlja Milevino detinjstvo, obrazovanje, stvaralaštvo i odnos sa Albertom Ajnštajnom.
Stalna postavka podeljena je u tri celine, a u objektu od 120 kvadratnih metara nalazi se i medioteka. Naglašen je značaj spomen-kuće za očuvanje kulturnog nasleđa i razvoj kulturnog turizma. U sledećoj fazi projekta posebna celina biće posvećena Milevinom bratu Milošu, naučniku i profesoru.
	TV Kikinda – Pokrajina sufinansira nabavku mehanizacije za biljnu proizvodnju

	Emisija: Vesti, Kikinda

	Vreme emitovanja emisije: 17:00-20:00

	Trajanje priloga: 01:38

	Autor: Redakcija


Pokrajinski sekretarijat za poljoprivredu, šumarstvo i vodoprivredu organizovao je potpisivanje ugovora o sufinansiranju nabavke nove mehanizacije i opreme za primarnu biljnu proizvodnju. Za ovu namenu izdvojeno je 98 miliona dinara, a podršku je ostvarilo 96 korisnika. Cilj je modernizacija gazdinstava, povećanje efikasnosti i konkurentnosti proizvodnje i stvaranje boljih uslova za rad poljoprivrednika u Vojvodini. Najavljen je nastavak podrške ulaganjima i razvoju gazdinstava.
